b'\n_START_ARTICLE_\n2009 m. meteoritas Latvijoje\n_START_PARAGRAPH_\n2009 met\xc5\xb3 meteoritas Latvijoje buvo \xc5\xa0vedijos bendrov\xc4\x97s Tele 2 padalinio Latvijoje vie\xc5\xa1\xc5\xb3j\xc5\xb3 ry\xc5\xa1i\xc5\xb3 akcija, kurios metu paskelbta, kad \xc4\xaf Latvijos \xc5\xa1iaurin\xc4\x99 dal\xc4\xaf nukrito meteoritas, o v\xc4\x97liau i\xc5\xa1ai\xc5\xa1k\xc4\x97jo, kad tai yra klastot\xc4\x97._NEWLINE_2009 m. spalio 25 d. prane\xc5\xa1ta, kad \xc5\xa1iaur\xc4\x97s Latvijoje, netoli Mazsalacos nukrito meteoritas ir i\xc5\xa1mu\xc5\xa1\xc4\x97 krater\xc4\xaf. Ant koj\xc5\xb3 buvo sukelta gaisrin\xc4\x97, policija ir armija. Taip pat buvo nufilmuotas m\xc4\x97g\xc4\x97ji\xc5\xa1kas klipas, kur studentas Ancis Steinbergs su draugais \xc4\xafvykio vietoje \xc5\xa1neka apie meteorit\xc4\x85. \xc5\xa0is klipas \xc4\xafd\xc4\x97tas \xc4\xaf Youtube, v\xc4\x97liau rodytas \xc5\xbeini\xc5\xb3 laidose, naujien\xc5\xb3 portaluose._NEWLINE_Atvyk\xc4\x99 specialistai aptiko 9-10 m skersmens ir 2-3 m gylio krater\xc4\xaf su termito liekanomis. Nors pirmasis atvyk\xc4\x99s geologijos specialistas Uldis Nulle parei\xc5\xa1k\xc4\x97, kad krateris grei\xc4\x8diausiai meteoritin\xc4\x97s kilm\xc4\x97s, ta\xc4\x8diau detalesniais tyrimais nustatyta, kad tai \xc5\xbemoni\xc5\xb3 i\xc5\xa1kasta duob\xc4\x97, kurioje i\xc5\xa1lydytas termitas._NEWLINE_Spalio 27 d. bendrov\xc4\x97 Tele-2 paskelb\xc4\x97, kad tai jos surengtas pok\xc5\xa1tas, siekiant i\xc5\xa1bla\xc5\xa1kyti kriz\xc4\x97s kamuojamus Latvijos gyventojus. Bendrov\xc4\x97 pa\xc5\xbead\xc4\x97jo atlyginti nuostolius.'